*Проект на Договор!*

ДОГОВОР

 Днес, ............…2022 г., в гр. Асеновград , на основание чл.82, ал.1 от ЗОП, въз основа на проведена открита процедура по реда на ЗОП за възлагане на обществена поръчка и сключено Рамково споразумение №…………../………2020 г.,

 между:

 **1. ОБЩИНА АСЕНОВГРАД,** със седалище и адрес на управление: гр. Асеновград, пл. „Акад. Николай Хайтов” №9, ЕИК: BG 000471059, представлявана от д-р Теньо Манолов – Зам.-Кмет на Община Асеновград, оправомощен със Заповед №А-2217/14.11.2019 г. и Васил Митов – Началник на отдел „Счетоводно обслужване”, наричана за краткост **“ВЪЗЛОЖИТЕЛ”**, от една страна,

и

 2. ……………………………, със седалище: ………….………., адрес на управление: …..……………………………………………….….., ЕИК ……………….., представлявано от …………………………………- на длъжност ………………, наричано по – долу за краткост “ИЗПЪЛНИТЕЛ”, от друга страна,

се сключи настоящия Договор за следното:

I. ПРЕДМЕТ НА ДОГОВОРА И МЯСТО НА ИЗПЪЛНЕНИЕ.

**Чл. 1.** Възложителят, възлага и Изпълнителят приема да извърши услуга с предмет: упражняване на строителен надзор, включително контрол на количествата, качеството и съответствието на изпълняваните строителни и монтажни работи и влаганите материали с договорите за изпълнение на строителството за обект…………………………………., съгласно Техническата спецификация на Възложителя неразделна част от документацията за участие в обществената поръчка, сключеното Рамково споразумение и при условията и сроковете, посочени в този договор.

**ІІ. ЦЕНА И НАЧИН НА ПЛАЩАНЕ**

**Чл. 2. (1)** Цената за цялостното изпълнение на договора е в размер на ………… лв. (…………………. лева), без ДДС или ………… лв. (…………………. лева), с включен ДДС, съгласно ценовата оферта на Изпълнителя, неразделна част от настоящия договор. Възложителят заплаща цената, както следва:

* 1. Плащанията по настоящия договор за обществена поръчка се осъществяват във вид на междинни плащания и окончателно плащане;
* **Междинни плащания - извършват се в общ размер до 80 %** (осемдесет процента) от общата цена на договора. Плащанията се извършват в 30 (тридесет) дневен срок при осигурено финансиране след приемане от Възложителя на изпълнението и предаване **доклади** с подписване на приемо-предавателен протокол и представен от Изпълнителя оригинал на фактура за стойността на дължимото плащане.
* Последното междинно плащане е в размер на цялата останала сума, след извършване на предходните междинни плащания, до достигане на 80 % (осемдесет процента) от стойността на договора.
* **Окончателно плащане в размер на 20%** (двадесет процента) от стойността на договора се извършва в 30 (тридесет) дневен срок при осигурено финансиране след приемане на строежа, предмет на строителен надзор и издаване на разрешение за ползване/удостоверение за въвеждане в експлоатация; представяне на окончателния доклад по чл. 168, ал. 6 от ЗУТ и Технически паспорт на строежа и представяне от страна на Изпълнителя на оригинал на фактура за дължимата сума.

 **(2)** Цената по ал. 1 е окончателна и не подлежи на промяна, с изключение на случаите, посочени изрично в ЗОП, като посочената цена включва всички разходи на Изпълнителя, необходими за изпълнение предмета на настоящия договор. В ценовата оферта Изпълнителят гарантира, че е изложил пълно и окончателно посочените от него цени за съответните видове работи така, че общата стойност покрива всичките му задължения за изпълнение предмета на договора за целия срок.

**(3)** В случай, че за изпълнението на настоящия договор има сключени един или

**Чл. 3. (1)** Посоченото в чл. 2 (1) възнаграждение ще бъде заплатено от Възложителя на Изпълнителя по банков път, по посочена от Изпълнителя банкова сметка, както следва:

Банка:…………………………….

BIC: …………………………….

IBAN: ……………………………..

 **(2)** Възложителят не заплаща суми за непълно и/или некачествено извършени от Изпълнителя дейности преди отстраняване на всички грешки и недостатъци, установени от Възложителя. Отстраняването на грешките и недостатъците е за сметка на Изпълнителя.

 **ІІІ. СРОК НА ИЗПЪЛНЕНИЕ**

**Чл. 4. (1)** Настоящият договор влиза в сила от датата на подписването му от двете страни.

 **(2)** Срокът на изпълнение на поръчката е периода от получаване на възлагателно писмо от **ВЪЗЛОЖИТЕЛЯ** до **ИЗПЪЛНИТЕЛЯ** и подписване на Протокол за откриване на строителна площадка и определяне на строителната линия и ниво (Акт Образец № 2 съгласно Наредба № 3 от 31.07.2003 г. за съставяне на актове и протоколи по време на строителството) до издаване на Разрешение за ползване.

 **(3)** Срокът по ал. 1 се удължава с времето, през което изпълнението е било невъзможно поради непредвидени обстоятелства, за наличието на които другата страна е била надлежно уведомена и е приела съществуването им, на база на представените документи/ доказателства.

 **(4)** При никакви обстоятелства промяната, включително удължаването на сроковете за изпълнение на поръчката не е основание за искане и получаване на каквото и да е друго допълнително плащане извън цената по чл.2, ал.1.

 **(5)** Срокът за изготвяне на окончателен доклад след подписване на констативен протокол обр. 15 до внасяне на техническото досие в ДНСК или РДНСК за издаване на Разрешение за ползване е …………………………………. календарни дни от датата на завършване на строително-монтажните работи и подписване на констативен акт обр. 15 и предоставянето на всички необходими документи за съставяне на доклада съгласно „Срок за изпълнение на поръчката”, неразделна част от Предложението за изпълнение на поръчката на Изпълнителя, представено в офертата му по чл. 82, ал. 1 от ЗОП.

 **(6)** Срокът за съставяне на технически паспорт е …………………………………. календарни дни от датата на регистрационния индекс на издаване на Разрешение за ползване/удостоверение за въвеждане в експлоатация и изтича при внасянето му за регистрация съгласно „Срок за изпълнение на поръчката”, неразделна част от Предложението за изпълнение на поръчката на Изпълнителя, представено в офертата му по чл. 82, ал. 1 от ЗОП.

**IV. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл. 5. (11)** Приемането на извършената работа по чл.1 (1) се извършва от определени от страна на Възложителя и Изпълнителя лица.

**(2)** Приемането на работата по настоящия договор се удостоверява с подписване от лицата по предходната алинея на двустранен протокол, удостоверяващ изпълнението на всички дейности предмет на възлагането.

**(3)** Когато Изпълнителят е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на Изпълнителя и подизпълнителя.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6. ВЪЗЛОЖИТЕЛЯТ** има право:

* + 1. да получи резултатите от изпълнението на договора във вида и срока, уговорени в
		този договор и предвидени в техническата спецификация на поръчката;
		2. да приеме извършената работа, в случай, че съответства по обем и качество на
		неговите изисквания, посочени в техническата спецификация на поръчката, офертата на **ИЗПЪЛНИТЕЛЯ** и настоящия договор, вкл. цялата съпровождаща документация, свързана с изпълнението на договора;
		3. да не приеме извършената работа, ако тя не съответства по обем и качество на
		неговите изисквания и не може да бъде коригирана в съответствие с указанията на
		**ВЪЗЛОЖИТЕЛЯ;**
		4. да изисква от **ИЗПЪЛНИТЕЛЯ** да нанася корекции и да преработва документите, разработени в изпълнение на поръчката, съобразно указанията на **ВЪЗЛОЖИТЕЛЯ;**
		5. да проверява изпълнението на договора по всяко време, включително чрез проверки на място и да дава указания и предписва мерки, както и да следи за тяхното изпълнение;
		6. да изисква и получава от **ИЗПЪЛНИТЕЛЯ** всякаква информация, свързана с
		изпълнението на настоящия договор, включително информация за установени нередности.
		7. да указва на **ИЗПЪЛНИТЕЛЯ** необходимостта от предприемане на действия за
		решаването на възникналите проблеми и действия, в случай на установени нередности;
		8. да изисква от **ИЗПЪЛНИТЕЛЯ** представянето на междинни доклади и други
		доклади за изпълнение на договора за обществена поръчка;
		9. да освободи или да задържи гаранцията за изпълнение, при условията на договора;
		10. да проверява по всяко време изпълнението на възложената работа, без да създава пречки на **ИЗПЪЛНИТЕЛЯ;**
		11. да определи лице за контакти по договора и по своя преценка да го заменя;
		12. да изисква от **ИЗПЪЛНИТЕЛЯ** да му предаде всички материали, свързани с и
		разработени в изпълнение на договора;
		13. да развали едностранно договора, в случай, че **ИЗПЪЛНИТЕЛЯТ** не изпълни
		възложеното в обема, срока и при условията на настоящия договор.
		14. да изисква от **ИЗПЪЛНИТЕЛЯ** да сключи и да му представи договори за
		подизпълнение с посочените в офертата му подизпълнители (ако е приложимо).
		15. да задържи съответна част от гаранцията за изпълнение при неизпълнение от страна на **ИЗПЪЛНИТЕЛЯ** на клаузи от договора и да получи неустойка в размера, определен в настоящия договор.

**Чл. 7. ВЪЗЛОЖИТЕЛЯТ** се задължава:

* + - 1. да заплати на **ИЗПЪЛНИТЕЛЯ** стойността на извършената работа, съгласно
			условията на чл.2 и чл.3 от настоящия договор;
			2. да предоставя на **ИЗПЪЛНИТЕЛЯ** достъп до одобреният от него и съгласуван
			инвестиционен проект за строежа за ползване по време на строителството и копия на
			разрешенията за строеж;
			3. да осигури на **ИЗПЪЛНИТЕЛЯ** съдействието и информацията, необходими му за качественото изпълнение на работата;
				1. да информира **ИЗПЪЛНИТЕЛЯ** за всички пречки, възникващи в хода на
				изпълнението на поръчаната работа;
				2. да осигури на **ИЗПЪЛНИТЕЛЯ** постоянен достъп до обекта.
				3. да решава всички въпроси при възникнали затруднения, свързани с изпълнението на строителните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи;
				4. да подписва всички актове, протоколи и други документи необходими за удостоверяване на изпълнените СМР и за въвеждане на обекта в експлоатация.

**10.** да заплаща дължимите административни такси за издаване на писмени становища от специализираните контролни органи, относно законосъобразното изпълнение на строежа.

**11. ВЪЗЛОЖИТЕЛЯТ** се задължава да не разпространява под каквато и да е форма
всяка предоставена му от **ИЗПЪЛНИТЕЛЯ** информация, имаща характер на търговска
тайна и изрично упомената от **ИЗПЪЛНИТЕЛЯ** като такава в представената от него оферта.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

**Чл. 8. ИЗПЪЛНИТЕЛЯТ** има право:

да получи уговореното възнаграждение, при условията, определени в настоящия
договор;

да получава от **ВЪЗЛОЖИТЕЛЯ** съдействие и информация при извършване на
дейностите, предмет на този договор;

да получи от **ВЪЗЛОЖИТЕЛЯ** документите, необходими за изпълнението на
договора, които не са общодостъпни, след подписването на протокол, удостоверяващ
тяхното предаване;

да иска от **ВЪЗЛОЖИТЕЛЯ** приемането на работата при условията и в сроковете по този договор;

да дава указания относно съответствието на вложените материали и извършените СМР, а при необходимост и да предписва допълнителни изпитвания на влаганите строителни материали, за което незабавно уведомява Възложителя;

да уведомява незабавно Възложителя при нарушаване на строителните правила и норми, а в тридневен срок от установяване на нарушението и съответната ДНСК, както и да спре работите по строежа до отстраняване на констатираните пропуски и нарушения при изпълнение на СМР и да контролира отстраняването на дефектите, посочени от него или други контролни органи.

**Чл. 9. (1) ИЗПЪЛНИТЕЛЯТ** се задължава:

**1.**Да упражнява строителен надзор по смисъла на чл. 168 от ЗУТ за обекта, в съответствие с одобреният инвестиционен проект, техническата спецификация, техническата оферта, договора за извършването на възложените СМР и останалите изисквания за изпълнение, договора и въвеждане на обекта в експлоатация, чрез квалифицирани специалисти, определени за надзор по съответните проектни части;

**2.**В изпълнение на тези задължения ИЗПЪЛНИТЕЛЯТ контролира и носи отговорност за:

**2.1.**Законосъобразното започване, изпълнение и завършване на строежа;

**2.2.**Извършване на всички необходими подготвителни работи на строителните площадки преди започване на СМР;

**2.3.**Качественото изпълнение на строежа, съгласно одобрените инвестиционни проекти, съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с ВЪЗЛОЖИТЕЛЯ и разрешена по съответния ред;

**2.4.**Качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционните проекти изисквания. В изпълнение на това задължение ИЗПЪЛНИТЕЛЯТ изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с ВЪЗЛОЖИТЕЛЯ;

**2.5.**Осъществяване на контрол относно пълнота и правилно изготвяне и подписване на актовете и протоколите по време на строителството необходими за оценка на строежа, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството за актовете и протоколите, съставяни по време на строителството;

2.6.Спиране на строежа, който се изпълнява при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3 от ЗУТ.

2.7.Осъществяване на контрол относно спазване на изискванията за здравословни и безопасни условия на труд в строителството, както и относно специфичните изисквания към определени видове строежи, ако за обекта има такива;

2.8.Недопускане на увреждане на трети лица и имоти вследствие на строителството;

2.9.Правилното водене на Заповедната книга на строежа;

3.След приключване на СМР, да изготви и подпише окончателен доклад по чл.168, ал.6 от ЗУТ и §3 на ДР от Наредба № 2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството;

4.Писмено да информира Възложителя за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на Възложителя;

5.Изпълнителят се задължава да изготви технически паспорт на строеж /ако е приложимо/съгласно чл. 176 ,,а” в срок от ……… дни след приключване на СМР по съответния обект.

6.Да извърши от името на ВЪЗЛОЖИТЕЛЯ необходимите действия за въвеждане на обекта в експлоатация до получаване на Удостоверения за въвеждане в експлоатация.

7.В срок до 10 (*десет*) дни след издаване на последния документ от специализираните държавни контролни органи, при изтичане срока за изпълнението или при прекратяването на този Договор ИЗПЪЛНИТЕЛЯТ трябва да предостави на ВЪЗЛОЖИТЕЛЯ всички документи свързани с извършваните от него дейности по този Договор или са му предоставени във връзка със строителството на обекта;

8.Да сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за срок не по-кратък от гаранционния срок при условията на чл.171, 172 и 173 от ЗУТ и Наредбата за условията и реда за задължително застраховане в проектирането и строителството;

9.ИЗПЪЛНИТЕЛЯТ носи отговорност за щети, които са нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти.

**ИЗПЪЛНИТЕЛЯТ** се задължава да следи и докладва за нередности при
изпълнението на договора. В случай на установена нередност, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.

Да информира **ВЪЗЛОЖИТЕЛЯ** за възникнали проблеми при изпълнението на
договора и за предприети мерки за тяхното разрешаване.

Да изпълнява мерките и препоръките, дадени от **ВЪЗЛОЖИТЕЛЯ.**

**ИЗПЪЛНИТЕЛЯТ** се задължава да запази поверителността на всички
представени му като поверителни документи, информация или други материали.

**ИЗПЪЛНИТЕЛЯТ** се задължава да спазва изискванията за защита на личните данни съобразно разпоредбите на приложимото национално законодателство.

**ИЗПЪЛНИТЕЛЯТ** е длъжен да поддържа точно и ясно систематизирано
деловодство, както и пълна и точна счетоводна и друга отчетна документация за
извършената дейност, позволяваща да се установи дали разходите са действително
направени във връзка с изпълнението на договора за обществена поръчка.

**ИЗПЪЛНИТЕЛЯТ** е длъжен да спазва изискванията на законодателството на
Европейската общност и националното законодателство във връзка с изпълнението на
настоящия договор за обществена поръчка;

В случай, че в офертата си е посочил, че ще ползва подизпълнител, в **3 (три)**дневен срок от сключване на настоящия договор, да представи договор с подизпълнител.

**ИЗПЪЛНИТЕЛЯТ** поема задължение да не използва по никакъв начин,
включително за свои нужди или като я разгласява пред трети лица, каквато и да било
информация за **ВЪЗЛОЖИТЕЛЯ,** негови служители или контрагенти, станала му известна при или по повод изпълнението на този договор, както и да не консултира трети лица извън **ВЬЗЛОЖИТЕЛЯ** по отношение на бъдеща обществена поръчка. **ИЗПЪЛНИТЕЛЯТ** поема задължение да осигури тези действия от всяко лице от екипа си и от подизпълнителите си.

**ИЗПЪЛНИТЕЛЯТ** няма право да се позове на незнание и/или непознаване на
дейностите свързани с изпълнение на предмета на договора, поради която причина да иска изменение или допълнение към същия.

**ИЗПЪЛНИТЕЛЯТ** се задължава да изготви Окончателен доклад по смисъла на чл.168, ал.6 от ЗУТ и на Наредба №2/31.07.2003 г. за въвеждане в експлоатация на
строежите в Република България и минимални гаранционни срокове за изпълнени
строителни и монтажни работи, съоръжения и строителни обекти за обекта, предмет на настоящия договор.

**ИЗПЪЛНИТЕЛЯТ** са задължава да състави технически паспорт на обекта, за който има издадено Разрешение за строеж, на основание чл.176а от
ЗУТ и Наредба №5 от 28.12.2006 г. за техническите паспорти на строежите (обн. ДВ, бр. 7
от 23. 01. 2007 г.) преди да се въведе строежа в експлоатация от компетентния орган;

**VII. ГАРАНЦИЯ ЗА ИЗПЪЛНЕНИЕ**

**Чл. 10. (1)** Изпълнителят гарантира изпълнението на произтичащите от настоящия договор свои задължения с гаранция за добро изпълнение в размер на …………………лева, представляващи 3 % (три процента) от стойността на договора без ДДС в една от следните форми:

* + - 1. Парична сума, предоставена в касата на Община Асеновград или парична сума под формата на депозит по банков път по сметката на ВЪЗЛОЖИТЕЛЯ. При избрана форма на паричен депозит, същиятсе възстановява на **ИЗПЪЛНИТЕЛЯ**, ако в този период не са възникнали обстоятелства по нейното усвояване от **ВЪЗЛОЖИТЕЛЯ**, както следва**:** след издаване на Разрешение за ползване на обекта за обекта и при писмено искане на **ИЗПЪЛНИТЕЛЯ**.
			2. Банкова гаранция със срок на валидност както следва: не по-малко от 30
			(тридесет) календарни дни след издаване на Разрешение за ползване на обекта.

Банковата гаранция за изпълнение се възстановява/освобождава на ИЗПЪЛНИТЕЛЯ след издаване на Разрешение за ползване на обекта за обекта и при писмено искане на **ИЗПЪЛНИТЕЛЯ**, ако в този период не са възникнали обстоятелства по нейното усвояване от ВЪЗЛОЖИТЕЛЯ.

* + - 1. Застраховка, която обезпечава изпълнението чрез покритие на отговорността на
			ИЗПЪЛНИТЕЛЯ, то застраховката следва да отговаря на следните изисквания:
				1. Застрахователната сума следва да бъде равна на 3% (три процента) от стойността на договора.
				2. Срок на валидност на застраховката е както следва: не по-малко от 30 (тридесет) календарни дни след издаване на Разрешение за ползване на обекта.
				3. Застраховка се възстановява/освобождава на участника след издаване на Разрешение за ползване на обекта за обекта и при писмено искане на **ИЗПЪЛНИТЕЛЯ**, ако в този период не са възникнали обстоятелства по нейното усвояване от ВЪЗЛОЖИТЕЛЯ.
				4. застрахователната сума по застраховката следва да бъде равна на 3% (три
				процента) от стойността на договора без ДДС;
				5. застраховката трябва да бъде сключена за конкретия договор и в полза на Община Асеновград;
				6. застрахователната премия трябва да е платима еднократно и същата да е платена от ИЗПЪЛНИТЕЛЯ.

**(2)** Гаранцията за изпълнение на договора може да бъде усвоена в пълен размер от Възложителя в случай, че през срока на действие на договора е установено пълно или частично неизпълнение на задълженията по него от страна на Изпълнителя, или в случай на разваляне на договора по вина на Изпълнителя.

**(3)** Възложителят има право да усвои сумата от гаранцията, без това да го лишава от правото да търси обезщетение за претърпени вреди.

**(4)** Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията за изпълнение.

**(5)** При липса на възражения по изпълнението на договора Възложителят освобождава гаранцията по ал. 1 в срок до 30 (тридесет) дни след приключване на изпълнението, без да дължи лихви за периода, през който средствата законно са престояли при него.

**VIII. САНЦИИ И НЕУСТОЙКИ.**

**Чл. 11. (1)** При неизпълнение на договора, с изключение на неизпълнението по чл.11, ал.2, **ИЗПЪЛНИТЕЛЯТ** заплаща на **ВЪЗЛОЖИТЕЛЯ** неустойка в размер на **25 % (двадесет и пет процента)** от цената на договора. Това не лишава **ВЪЗЛОЖИТЕЛЯ** от възможността да търси обезщетение за действително претърпени щети и пропуснати ползи от неизпълнението.

При неспазване на определения срок за изпълнение на поръчката,
**ИЗПЪЛНИТЕЛЯТ** заплаща неустойка от **нула цяло и пет процента (0,5 %)** на ден от

цената на договора, но не повече от **двадесет и пет процента (25 %)** от цената на договора.

Неустойката за забава по ал.2 по преценка на **ВЪЗЛОЖИТЕЛЯ** може да се
прихване от средствата по договора и в частност от окончателното плащане.

Заплащането на уговорената по ал. 1 и ал.2 неустойка не лишава **ВЪЗЛОЖИТЕЛЯ** да претендира за обезщетение за претърпени вреди по общия ред.

При разваляне на договора от страна на **ВЪЗЛОЖИТЕЛЯ,** поради неизпълнение на задължения на **ИЗПЪЛНИТЕЛЯ,** последния дължи на възложителя неустойка в размер на **20% (двадесет процента)** от стойността на договора.

**XII. ИЗМЕНЕНИЕ НА ДОГОВОРА**

**Чл. 12. (1)** Страните по договора не могат да го изменят.

**(2)** Изменение на договора се допуска при условията на чл.116, ал.1 и чл.194, ал.3 от

ЗОП.

**XIII. ПРЕКРАТЯВАНЕ НА ДОГОВОРА**

**Чл. 13.** Настоящият договор може да бъде прекратен:

с изпълнение на задачите, предвидени в настоящия договор;

по взаимно писмено съгласие на страните;

при настъпване на обективна невъзможност за изпълнение на възложената работа, която следва да се докаже;

при виновно неизпълнение, както и при забавено, некачествено и лошо изпълнение на задълженията на **ИЗПЪЛНИТЕЛЯ, ВЪЗЛОЖИТЕЛЯТ** може да прекрати договора с **15 (петнадесет)** дневно писмено предизвестие до **ИЗПЪЛНИТЕЛЯ.**

при отказ на **ВЪЗЛОЖИТЕЛЯ** от договора. В случай на отказ от по-нататъшно
изпълнение на възложената работа, **ВЪЗЛОЖИТЕЛЯТ** е длъжен да изплати на
**ИЗПЪЛНИТЕЛЯ** направените разходи по договора към момента на неговото прекратяване.

когато са настъпили съществени промени във финансирането на обществената
поръчка, предмет на договора, извън правомощията на **ВЪЗЛОЖИТЕЛЯ,** които промени

той не е могъл да предвиди и предотврати, договора се прекратява с писмено уведомление от **ВЪЗЛОЖИТЕЛЯ,** в **10 (десетдневен)** срок от настъпване на обстоятелствата.

**7.** при забава в изпълнението на задълженията с повече от **20 (двадесет)** дни,
**ВЪЗЛОЖИТЕЛЯТ** има право да развали едностранно този договор без предизвестие.

**IХ. НЕПРЕОДОЛИМА СИЛА**

**Чл. 14. (1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок три работни дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**X. ОБЩИ РАЗПОРЕДБИ**

**Чл. 15. (1)** Договорът влиза в сила от дата на подписването му.

1. При изпълнение на договора страните си дължат добросъвестност.
2. Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

**Чл. 16.** Споровете по тълкуването и изпълнението на настоящия договор ще се решават доброволно между страните, а при непостигане на съгласие - по съдебен ред.

**Чл. 17.** За целите на настоящия договор страните се споразумяха, че под понятието
„общодостъпни документи" ще разбират документите, които са публикувани в Официален вестник на Европейския съюз, в Държавен вестник и които са достъпни на интернет страницата на Възложителя.

**Чл. 28.** За неуредените в договора въпроси се прилагат разпоредбите на действащото
българско законодателство.

Настоящият договор се състави и подписа в **3 (три)** еднообразни екземпляра - **2
(два)** за **ВЪЗЛОЖИТЕЛЯ** и **1 (един)** за **ИЗПЪЛНИТЕЛЯ.**

**ПРИЛОЖЕНИЯ:**

* 1. **Приложение № 1** - Техническа спецификация на **ВЪЗЛОЖИТЕЛЯ;**
	2. **Приложение № 2** - Техническа оферта на **ИЗПЪЛНИТЕЛЯ;**
	3. **Приложение № 3** - Ценова оферта на **ИЗПЪЛНИТЕЛЯ.**

**ВЪЗЛОЖИТЕЛ: ИЗПЪЛНИТЕЛ:**